Úradný vestník L 325 , 21/12/1979 S. 0001 - 0004

Fínske špeciálne vydanie: Kapitola 3 Zväzok 11 S. 0160

Grécke špeciálne vydanie: Kapitola 03 Zväzok 27 S. 0123

Švédske špeciálne vydanie: Kapitola 3 Zväzok 11 S. 0160

Španielske špeciálne vydanie: Kapitola 03 Zväzok 17 S. 0024

Portugalské špeciálne vydanie Kapitola 03 Zväzok 17 S. 0024



Nariadenie Rady (EHS) č. 2878/79 zo 17. decembra 1979, ktorým sa mení a dopĺňa nariadenie (EHS) č. 2358/71 o spoločnej organizácii trhu s osivom a nariadenie (EHS) č. 950/68 o Spoločnom colnom sadzobníku RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže po zavedení dohôd vyplývajúcich z mnohostranných obchodných rokovaní by mali byť v rámci pravidiel spoločenstva upravujúcich obchod s ryžou vykonané určité zmeny; keďže by sa mali prijať vhodné opatrenia na stabilizáciu trhu s ryžou a osivom ryže a zabezpečenie primeraného príjmu príslušných výrobcov; keďže z tohto dôvodu sa v nariadení Rady (EHS) č. 2358/71 z 26. októbra 1971 o spoločnej organizácii trhu s osivom [4], naposledy zmenenom a doplnenom nariadením (EHS) č. 234/79 [5], okrem iného ustanovuje poskytovanie pomoci pre výrobu niektorých druhov osiva; keďže pôsobnosť daného nariadenia by mala byť rozšírená na ryžu na siatie, ktorú doposiaľ upravuje nariadenie Rady (EHS) č. 1418/76 z 21. júna 1976 o spoločnej organizácii trhu s ryžou [6], naposledy zmenené a doplnené nariadením (EHS) č. 1552/79 [7]; keďže by sa taktiež mala ustanoviť možnosť podporovať výrobu základného a certifikovaného osiva ryže poskytovaním vyššie uvedenej pomoci; keďže tento výrobok by mal byť začlenený do prílohy k nariadeniu (EHS) č. 2358/71; keďže článok 3 nariadenia (EHS) č. 2358/71 stanovuje, že čiastka pomoci pre výrobu sa stanovuje každé dva roky pred 1. augustom a platí pre hospodársky rok, ktorý sa začína nasledujúci kalendárny rok, a pre nasledovný hospodársky rok; čiastku pomoci pre druhý rok však možno do 1. augusta roka, ktorý tomuto druhému roku predchádza, pozmeniť v prípadoch, kedy sa stabilita trhu spoločenstva zdá byť závažne ohrozená; keďže v praxi situácia na trhu preukázala, že tento dátum je príliš skorý; keďže je preto vhodné, aby sa konečný termín možnosti takejto zmeny stanovil na taký dátum pred začiatkom príslušného hospodárskeho roka, ktorý umožňuje dostatočne včasné prijatie krokov súvisiacich s výrobou; keďže vzhľadom na vlastnosti spoločnej organizácie trhu s osivom by sa dovozná daň pre ryžu na siatie mala nahradiť clom vo výške 12 %; keďže pri dovozoch treba rozlišovať medzi dovozmi ryže na siatie a dovozmi iných druhov ryže; keďže by sa preto malo zmeniť a doplniť nariadenie Rady (EHS) č. 950/68 z 28. júna 1968 o Spoločnom colnom sadzobníku [8], naposledy zmenené a doplnené nariadením (EHS) č. 2384/79 [9], PRIJALA TOTO NARIADENIE: Článok 1 Nariadenie (EHS) č. 2358/71 sa mení a dopĺňa takto: 1. Článok 1 sa nahrádza takto: "Článok 1 Zriaďuje sa spoločná organizácia trhu s osivom, ktorá sa týka týchto výrobkov: Č. položky Spoločného colného sadzobníka | Popis | 07.05 A | Strukoviny suché, vylúpané, tiež ošúpané alebo drvené, na siatie | 10.05 A | Hybridná kukurica na siatie | 10.06 A | Ryža na siatie | 12.01 A | Olejnaté semená a olejnaté plody, celé alebo lámané, na siatie | 12.03 | Semená, plody a zárodky, druhov používaných na siatie" | 2. Posledná veta druhého pododseku článku 3 (1) sa nahrádza takto: "Táto úprava sa musí vykonať pred začiatkom príslušného hospodárskeho roku tak, aby sa umožnilo dostatočne včasné prijatie krokov súvisiacich s výrobou." 3. Článok 8a sa nahrádza takto: "Článok 8a 1. Pre ryžu na siatie, ktorá patrí do podpoložky 10.06 A Spoločného colného sadzobníka, platí sadzba cla Spoločného colného sadzobníka. 2. Na colnú klasifikáciu výrobkov, na ktoré sa vzťahuje toto nariadenie, sa uplatňujú všeobecné pravidlá výkladu nomenklatúry Spoločného colného sadzobníka a osobitné pravidlá ich uplatňovania; colná nomenklatúra vyplývajúca z uplatňovania tohto nariadenia sa začlení do Spoločného colného sadzobníka." 4. Príloha sa nahrádza prílohou I k tomuto nariadeniu. Článok 2 Spoločný colný sadzobník sa týmto mení a dopĺňa v súlade s prílohou II k tomuto nariadeniu. Článok 3 Toto nariadenie nadobúda účinnosť 1. januára 1980. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 1979 Za Radu predseda S. Barrett [1] Ú. v. ES C 211, 23.8.1979, s. 4. [2] Ú. v. ES C 289, 19.11.1979, s. 49. [3] Ú. v. ES C 297, 28.11.1979, s. 11. [4] Ú. v. ES L 246, 5.11.1971, s. 1. [5] Ú. v. ES L 34, 9.2.1979, s. 2. [6] Ú. v. ES L 166, 25.6.1976, s. 1. [7] Ú. v. ES L 188, 26.7.1979, s. 9. [8] Ú. v. ES L 172, 27.7.1968, s. 1. [9] Ú. v. ES L 274, 31.10.1979, s. 9. -------------------------------------------------- PRÍLOHA I " PRÍLOHA Č. položky Spoločného colného sadzobníka | Popis | | | 1.CERES OBILNINY 10.06 A | Oryza sativa L. | Ryža | 2.OLEAGINEA OLEJNATÉ SEMENÁ ex 12.01 A | Linum usitatissimum L. partim | Ľan siaty | Linum usitatissimum L. partim | Ľanové semeno | Cannabis sativa L. monoica | Konopa siata | 3.GRAMINEAE TRÁVY ex 12.03 C | Arrhenatherum elatius (L.) J. et C. Presl. | Ovsík obyčajný | Dactylis glomerata L. | Reznačka laločnatá | Festuca arundinacea Schreb. | Kostrava trsťovníkovitá | Festuca ovina L. | Kostrava ametystová | Festuca pratensis Huds. | Kostrava lúčna | Festuca rubra L. | Kostrava červená | Lolium multiflorum Lam. | Mätonoh mnohokvetý (vrátane Westerwolds) | Lolium perenne L. | Mätonoh trváci | Lolium x hybridum Hausskn. | Mätonoh hybridný | Phleum pratense L. | Timotejka uzlovitá | Poa nemoralis L. | Lipnica hájna pravá | Poa pratensis L. | Lipnica lúčna | Poa trivialis L. | Lipnica pospolitá pravá | 4.LEGUMINOSAE STRUKOVINY ex 07.05 A I | Pisum arvense L. | Hrach siaty roľný | ex 07.05 A III | Vicia faba L. ssp. faba var. equina Pers. | Bôb obyčajný | Vicia faba L. var. minor (Peterm.) bull | Bôb obyčajný holubí | ex 12.03 C | Medicago sativa L. | Lucerna kosákovitá | Trifolium pratense L. | Ďatelina lúčna | Trifolium repens L. | Ďatelina plazivá | Vicia sativa L. | Vika siata | " -------------------------------------------------- PRÍLOHA II 1.2.3. Spoločný colný sadzobník sa mení a dopĺňa takto: Text doplnkovej poznámky 2 ku kapitole 10 sa nahrádza takto: "2. Nasledujúcimi výrazmi sa rozumejú: a) "ryža s okrúhlymi zrnami" (10.06 B I a) 1, B I b) 1, B II a) 1 a B II b) 1): ryža, ktorej dĺžka zrna je najviac 5,2 mm a pomer dĺžky k šírke je menší ako 2; b) "ryža s dlhými zrnami" (10.06 B I a) 2, B I b) 2, B II a) 2 a B II b) 2): ryža, ktorej dĺžka zrna presahuje 5,2 mm; c) "ryža paddy" (10.06 B I a)): ryža, ktorej zrná po vymlátení zostávajú obalené plevami; d) "lúpaná ryža" (10.06 B I b)): ryža paddy, zbavená iba pliev. Sem patrí hlavne ryža označovaná obchodnými názvami "hnedá ryža", "ryža cargo", "ryža loonzain" a "riso sbramato"; e) "polobielená ryža" (10.06 B II a)): ryža paddy zbavená pliev, čiastočne klíčkov a celkom alebo čiastočne vrchných, nie však spodných vrstiev perikarpu; f) "bielená ryža" (10.06 B II b)): ryža, z ktorej boli odstránené plevy, všetky vrchné a spodné vrstvy perikarpu, všetky klíčky pri dlhej a polodlhej ryži a aspoň ich časť pri okrúhlej ryži, ale na ktorej ešte môžu zostať biele pozdĺžne ryhy, na maximálne 10 % zŕn; g) "zlomková ryža" (10.06 B III): zlomky zŕn, ktorých dĺžka neprevyšuje tri štvrtiny priemernej dĺžky celého zrna." V dodatkových poznámkach 3 D a E kapitoly 10 sa výraz "položka č. 10.06" nahrádza výrazom "podpoložka 10.06 B" . Položka 10.06 sa nahrádza takto: "Č. položky Spoločného colného sadzobníka | Popis | Colná sadzba | všeobecná (%) alebo poplatok (L) | zmluvná (%) | 1 | 2 | 3 | 4 | 10.06 | Ryža: | | | A.na siatie | 12 | – | B.Ostatná | | | I.Ryža paddy; lúpaná ryža | | | a)Ryža paddy: | | | 1.S okrúhlymi zrnami | 12 (L) | – | 2.S dlhými zrnami | 12 (L) | – | b)Lúpaná ryža: | | | 1.S okrúhlymi zrnami | 12 (L) | – | 2.S dlhými zrnami | 12 (L) | – | II.Polobielená alebo bielená ryža: | | | a)Polobielená ryža: | | | 1.S okrúhlymi zrnami | 16 (L) | – | 2.S dlhými zrnami | 16 (L) | – | b)Bielená ryža: | | | 1.S okrúhlymi zrnami | 16 (L) | – | 2.S dlhými zrnami | 16 (L) | – | III.Zlomková ryža | 16 (L) | – | --------------------------------------------------